Adolphus Kolping, operam dans in socialibus
*Domus Kolping*, Hückeswagen
Monumentum Coloniense quod Ioannes Baptista Schreiner fecit
Beatus **Adolphus Kolping** (natus Kerpen hodie in Rhenania Septentrionalii-Vestfalia die 8 Decembris 1813; Coloniae Agrippinae mortuus die 4 Decembris 1865) clarus presbyter Catholicus Germanus fuit pro operariis iuvenibusque pugnans. Studebat theologiae Monaci, Bonnae atque Coloniae. Neque obliviscamur meritorum eius in libris popularibus componendis. Beatificatio die 27 Octobris 1991 a pontifice maximo Ioanne Paulo II facta est; dies eius memorialis et dies 4 Decembris. Unioni Kolping hodie in toto orbe terrarum membrorum milia quadringenta sunt.

Vita
----

Usque aetatem annorum XXIII sutoris socius fuit, antequam Coloniae Agrippinae theologiae studere inciperet. Ex anno 1841 autem et Monaci Bonnae que studiosus fuit. Anno 1845 Coloniae Agrippinae sacerdos secundum ordinem Melchisedech ordinatus est. Cum Elberfeldae paucos annos sacellani atque magistri munere functus esset, rebus novis terminatis Coloniae Agrippinae vicarius cathedralis nominatus est. Ibi sodalites opificium sociorum condidit, quibus maxime fautum est in Bavaria et Austria. Tamen extra Europam quoque mox insitae sunt e.g. in America.

Kolping de illis consociationibus »Der Gesellenverein« scripsit (Neuß 1848), calendarium Catholicum populare (Neuß 1850), *Kalender für das katholische Volk* (Coloniae Agrippinae, ex anno 1854), *Volksbüchlein* (Soest 1853–54), *Katholisches Volksbuch für die Großen und für die Kleinen* (Soest 1855); in periodico »Rheinische Volksblätter für Haus, Familie und Handwerk«, quod Kolping ex anno 1854 ediderat, eius tractationes etiam ob spiritum serenum atque facetum Catholicum magni aestimabantur. Adhuc addantur »Lebensbilder« (Coloniae Agrippinae 1860) et »Erzählungen« (Monasterii 1862).

Bibliographia
-------------

* Christian Feldmann: *Adolph Kolping. Ein Leben der Solidarität*. Herder, Friburgi Brisgoviae 2008, ISBN 3-451-32135-1.
* Heinrich Festing: *Adolph Kolping und sein Werk.* Verlag Herder, Friburgi Brisgoviae 1981, ISBN 3-451-19476-7.
* Hubert Göbels: *Kolping, Adolf.* In: *Neue Deutsche Biographie* (NDB). Band 12, Duncker & Humblot, Berlin 1980, S. 475–477 (Digitalisat).
* Bernd Kettern, "Adolphus Kolping" in *Biographisch-Bibliographisches Kirchenlexikon*  vol. 4 (Herzberg, 1992. ISBN 3-88309-038-7) , columnae 357–361 **(Theodisce)**
* Josef Klersch: *Adolf Kolping (1813–1865).* In: Rheinisch-Westfälische Wirtschaftsbiographien, Band I. Aschendorff, Monasterii 1931, p. 73–92.
* Hans-Joachim Kracht: *Adolph Kolping, Priester, Pädagoge, Publizist. Im Dienst christlicher Sozialreform. Leben und Werk aus den Quellen dargestellt*. Herder, Friburgi Brisgoviae 1993, ISBN 3-451-21327-3.
* Franz Lüttgen: *Johann Gregor Breuer und Adolph Kolping. Studien zur Frühgeschichte des Katholischen Gesellenvereins*. Bonifatius-Verlag, Paderbronnae 1997, ISBN 3-87088-977-2.
* Franz Heinrich Reusch:  "Kolping, Adolf", in: *Allgemeine Deutsche Biographie*, vol. 16 (Lipsiae: Duncker & Humblot, 1882), p. 492 f.
* Bernhard Ridder: *Kolpings Grabeskirche, das Familienheiligtum der Kolpingssöhne.* Kolping Verlag, Coloniae Agrippinae 1958.
* Sebastian Georg Schäffer: *Adolph Kolping der Gesellenvater. Ein Lebensbild*, Monasterii 1880, editio altera 1882 (Digitalisat ULB Münster)
* Paul Steinke: *Leitbild für die Kirche: Adolph Kolping.* Bonifatius GmbH, Paderbronnae 1992, ISBN 3-87088-683-8.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Adolphum Kolping** spectant. |

* 

* Opera ab hoc homine vel de eo scripta apud Bibliothecam Nationalem Germanicam **(Theodisce)**
* Unio Kolping internationalis
* Unio Kolping in Germania